'તું મને ન શોધ ક્યાંય આસપાસમાં, હું તને મળી શકું તારા જ શ્વાસમાં...' શાયરીઓ ટાંકીને પ્રેમનો ઈઝહાર થતો હતો એ સમય તો લગભગ જતો જ રહ્યો છે, અને હવે કોઈ આમ કરે તો બહુ જ લેઇમ લાગતું હોય છે લોકોને, પણ મને ખબર નહિ આજે સવારથી જ આ લાઈન બહુ જ ફર્યા કરતી હતી અને આજના દિવસ માટે તને કૈંક કહેવું એ આ શાયરી થકી મને યોગ્ય લાગ્યું.. મને હંમેશા એમ થયા કરતું કે ક્યારેક તો હું તારા માટે પત્ર લખીશ અને પત્ર થકી હું મારી લાગણીઓ વ્યક્ત કરીશ.. પણ આ ટેક્નૉલૉજીની ક્રાંતિને લીધે ખબર નહિ, કશું જ ક્યારેય શક્ય બન્યું જ નહિ.. કારણકે તું બહુ નજીક જ લાગી છે મને, અને નજીક ન હોય તો તને મળવાની ઉતાવળમાં તારી પાસે પહોંચી જાઉં.. એટલે તું જ કહે કે કેમનું આ બધું શક્ય બને? પણ હા મને તારી સામે કંઈ કહેતા ક્યારેય ફાવ્યું જ નથી... (તારી ફરિયાદ મુજબ) અને એટલે જ જે થોડું ઘણું મને લખતા ફાવે છે, માટે લખીને તારા સુધી, તારી વધારે નજીક પહોંચવાની કોશિશ કરી લઉં છું. પણ આખી વાતમાં મારે તને જે કહેવું છે એ .... 'તારા વિના કશે મન લાગતું નથી'.. 'તારા વિના'ની જિંદગી જ હું કલ્પી નથી શકતો.. સાથે છીએ તો ઝગડી શકીયે છીએ.. સાથે છીએ તો તું ફરિયાદ કરી શકે છે.. સાથે છીએ તો તું મને કહી શકે છે કે 'તું મને યાદ જ નથી કરતો'.. પણ સાચું કહું, યાદ નથી કરતો એવું તો ક્યારેય બનતું જ નથી.. અને તું જયારે જયારે આવું મને કહે છે ત્યારે હું હસી લઉં છું. આ જ તો માજા છે, બંનેનું આટલું અલગ હોવું એની.. સરખા જ હોત તો તને મારા માટે ફરિયાદ ન હોત, હું તારા માટે પ્રેમભર્યા શબ્દો ન લખતો હોત, કોઈ પણ પ્લાનિંગ માટે વારા પછી વારો જેવી સિસ્ટમ ના ઘડી શક્યા હોત, સૌથી મોટી વાત ઝઘડા ના થતા... અને ઝઘડા ના થતા તો કેટલું બોરિંગ હોત બધું જ? હેં ને? પણ તું તો તું છે.. તારું મારા જીવનમાં હોવું એ મારા જીવનમાં સુખ છે. કારણકે મારા માટે મારી સુખની વ્યાખ્યા એટલે મારો પરિવાર. અને તેં મારા સુખમાં વધારો કર્યો છે. સુખ એટલે શું? એ તારા આવ્યા પછી વધારે સમજી શક્યો છું, વધારે માણી શક્યો છું. te amo mi amor <3 (અંગ્રેજીમાં - Love You my Love) @bhoomiankitpatel #happyanniversary #happyanniversarymylove #happywe #love #loveyou #teamo #mylove #miamor #couplesgoals